
Uvaženi brate, kakav je status žene koja klanja, posti (čak i dobrovoljni ***[post](https://pitajucene.com/search/post/questions/ "Pretraži pitanja o postu")***), umjereno udjeljuje sadaku, međutim nije pokrivena kako ***[islam](https://pitajucene.com/search/islam/questions/ "Pretraži pitanja o Islamu")*** zahtijeva, štaviše, govori da ne zna hoće li se ikada pokriti. Prema meni se ne odnosi korektno, kao vjernica. Čitamo raznu literaturu; kada joj predložim čitanje  literature koja tretira pokrivanje, ona se pravda time da nema vremena. Konsultirao sam neke daije, i oni su mi predložili strpljenje, ragovor s njom o pokrivanju, a ako ništa ne pomogne, da klanjam istiharu s tim u vezi. Moje je strpljenje otprilike pri kraju. Klanjao sam istiharu ali nisam ništa posebno osjetio. Često mi se javi želja da je napustim, ali se sjetim djece pa zamolim Allaha, dželle šanuhu, da ih uputi na Pravi put i da budu zajedno sa mnom. Uskoro završavam školu i planiram preseliti u drugi grad gdje ima dobrih muslimana. Zaprijetio sam joj da ću je razvesti ako se ne pokrije. Šta da radim?


* 
* 
* 
* 
* 
* 
* 

 
Da li da se razvedem jer žena neće da nosi hidžab?

Dragi brate, tvoja će hanuma, ako Bog da, biti nagrađena za ***[namaz](https://pitajucene.com/search/Namaz/questions/ "Pretraži pitanja o namazu")***, ***[post](https://pitajucene.com/search/post/questions/ "Pretraži pitanja o postu")***, sadaku i druga dobra djela koja radi. Ali ona čini jedan od najvećih grijeha zbog kojeg se kod Allaha, dželle šanuhu, zaslužuje prokletstvo. Žena koja nije pokrivena kako ***[islam](https://pitajucene.com/search/islam/questions/ "Pretraži pitanja o Islamu")*** zahtijeva neće osjetiti džennetski miris, kako stoji u brojnim predanjima. (Savjetujem da pored pročitane literature poslušate seriju predavanja *Hidžab*, obrada Kewser – Linz.) Strpi se i svojoj supruzi čini dobročinstvo, savjetuj je i na najljepši način pozivaj Svevišnjem Allahu. Moli Allaha, dželle šanuhu, da popravi vaše stanje. Kada je riječ o istihara-namazu, neispravno je očekivati da se pojavi nekakav osjećaj u srcu ili znak u snovima, već nakon istihare se osloni na Allaha, dželle šanuhu, i učini ono što je po čovječijem rasuđivanju najbolje. Za tebe je bolje da preseliš u mjesto gdje ima zajednica muslimana, a tvoja supruga je dužna pokoriti se i poći s tobom. Još je objektivnije da se povinuje tvome zahtjevu za hidžab, jer je to Allahova, dželle šanuhu, naredba i naredba Njegovog Poslanika, ﷺ. Imaš puno pravo razvesti svoju suprugu, tim prije jer je velika grješnica, ali ti savjetujem da to ne činiš sve dok postoji nada da će se ona obući u skladu sa islamskim propisima. Neka Allah, dželle šanuhu, pomogne i meni i vama, amin!  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


